

LETNO POROČILO O SMOTRNOSTI

INSTRUMENTA ZA FINANČNO PODPORO

ZA UPRAVLJANJE MEJA IN VIZUMSKO POLITIKO

IZ ČLENA 29 UREDBE (EU) 2021/1148

OPREDELITEV

|  |  |
| --- | --- |
| CCI | 2021SI65BVPR001 |
| Naslov | Programme Slovenia-BMVI |
| Različica | 2.0 |
| Obračunsko leto | 1.7.2022-30.6.2023 |
| Datum potrditve poročila s strani odbora za spremljanje | 22. 8. 2024 |

1. Smotrnost

1.1. Napredek pri izvajanju – člen 29(2), točka (a), Uredbe (EU) 2021/1148

Za vsak specifični cilj poročajte o napredku pri izvajanju programa ter doseganju mejnikov in ciljev iz programa, pri čemer upoštevajte najnovejše podatke za obračunsko leto, kot zahteva člen 42 Uredbe (EU) 2021/1060. To se nanaša na kumulativne podatke, predložene do 31. julija v letu pred letom predložitve poročila.

V okviru vsakega specifičnega cilja bi morale biti informacije o napredku po možnosti strukturirane po izvedbenih ukrepih, okvirnih ukrepih in želenih rezultatih, opredeljenih v programu.

Opišite tudi vse sprejete ukrepe in zadevne dejavnosti v zvezi z izvajanjem partnerstva v skladu s členom 8(2) Uredbe (EU) 2021/1060.

|  |
| --- |
| Program Instrumenta za finančno podporo za upravljanje meja in vizumsko politiko (program IUMV) je bil potrjen 29. 11. 2022. Slovenija je v obračunskem obdobju poročanja, tj. od 1. 7. 2022 do 30. 6. 2023, sicer pričela z izvajanjem aktivnosti v zvezi s programom IUMV, a je imel vstop Republike Hrvaške v Schengensko območje (1. 1. 2023) velik vpliv na to, saj je bil odpravljen nadzor na notranjih kopenskih, pomorskih in zračnih mejah. Posledično Slovenija nadaljuje z izvajanjem ukrepov na tistih mejnih prehodih, ki sodijo v zunanjo mejo, ukrepov za zagotavljanje interoperabilnosti in posodobitev IT sistemov. Mejni policisti delujejo tudi v mešanih slovensko-hrvaških patruljah. Poteka izmenjava informacij in sodelovanje pri operacijah odkrivanja in preprečevanja ilegalnih migracij in čezmejne kriminalitete.  Z vstopom Republike Hrvaške v Schengensko območje je postala skoraj polovica načrtovanih aktivnosti Programa IUMV, ki so bile vezane na nadzor na začasni zunanji meji, neupravičena. Slovenija ima sedaj na zunanji schengenski meji le 5 mejnih prehodov: 3 na zračni in 2 na morski meji. Posledično je Slovenija takoj pričela s predlogi za spremembo programa IUMV. V ta namen je Odbor za spremljanje dne 10. 3. 2023 potrdil prenos 5% sredstev programa IUMV v program SNV (v glavnem za financiranje aktivnostih kontrol na ozemlju Slovenije za boj proti čezmejnemu kriminalu, z namenom zmanjšanja varnostnih tveganj).  V obdobju je OU pripravil Akcijski načrt za program IUMV (Akcijski načrt IUMV), ki predstavlja razdelitev/dodelitev vseh finančnih sredstev upravičenem. Način dodelitve je v vseh primerih neposredna dodelitev. V akcijski načrt IUMV je vključenih le 46 operacij (v okvirnem znesku 50 MIO EUR) - gre le za operacije programa IUMV, ki so upravičene za izvajanje po vstopu Republike Hrvaške v Schengensko območje. OU je potrdil začetek izvajanja 6 operacij neposredne dodelitve, ostale so ali v pripravi s strani upravičenca ali v fazi pregleda pri OU. V obdobju poročanja OU še ni prejel zahtevkov za povračilo, kjer upravičenci poročajo finančne in vsebinske podatke o izvajanju posamezne operacije.  V okviru Specifičnega cilja 1 smo odobrili sredstva naslednjim operacijam (po izvedbenih ukrepih): Mednarodni prostor za državljane tretjih držav (1a(i)) in Razvoj in nacionalna implementacija EU projektov v sklopu interoperabilnosti (1e).  V okviru Specifičnega cilja 2 smo odobrili sredstva naslednjim operacijam (po izvedbenih ukrepih): Standardno konzularno usposabljanje (2c), Izboljšanje standardov, funkcij in procesov na konzulatih (2a), Zagotavljanje kvalitetne povezljivosti (2a) in Stroški plač (operativna podpora).  Glede na predvidene spremembe programa IUMV, ki bodo imele za posledico drugačne ciljne vrednosti, ni smiselno poročanje o doseganje ciljnih vrednosti. Menimo, da bo po potrditvi spremembe programa doseganje zastavljenih ciljev bolj realno, kot tudi poročanje.  V tem obdobju je organ upravljanja (OU) vzpostavil informacijski sistem MIGRA III, preko katerega poteka izmenjava informacij med OU in upravičenci, t.j. oddaja prijav operacij, poročanje o izvajanju operacij (z zahtevki za povračilo) ter vzpostavil sistem upravljanja in nadzora. |

1.2. Vprašanja, ki vplivajo na smotrnost – člen 29(2), točka (b), Uredbe (EU) 2021/1148

Za vsak specifični cilj opišite morebitna vprašanja, ki vplivajo na smotrnost programa med obračunskim letom, in morebitne ukrepe, sprejete za njihovo obravnavo.

Kadar koli je to mogoče in ustrezno, razlikujte med vprašanji, povezanimi z:

* nezadostnim poročanjem o dosežkih[[1]](#footnote-2),
* določanjem ciljev[[2]](#footnote-3),
* postopkovnimi zamudami in upravnimi zmogljivostmi[[3]](#footnote-4),
* kontekstualnimi spremembami[[4]](#footnote-5),
* zasnovo in/ali izvajanjem operacij[[5]](#footnote-6) ter
* katero koli drugo zadevo.

Opišite kakršne koli spremembe strategije ali nacionalnih ciljev ali kakršne koli dejavnike, ki bi lahko privedli do sprememb v prihodnosti, ter prilagoditve, ki so jih navedene spremembe povzročile v ciljih, ocenjenih v skladu z metodologijo za vzpostavitev okvira smotrnosti.

Vključite informacije o vseh obrazloženih mnenjih Komisije v zvezi s postopki za ugotavljanje kršitev na podlagi člena 258 Pogodbe o delovanju Evropske unije (PDEU), ki so povezana z izvajanjem Instrumenta.

|  |
| --- |
| Zaradi porabe preostalih/neporabljenih sredstev v okviru programa ISF-B 14-20, poznejše potrditve programa IUMV 21-27, posledično poznejšega začetka izvajanja operacij, vstopa Republike Hrvaške v Schengensko območje ali spremenjenih potreb upravičenca, se je OU odločil za pripravo spremenjenega programa IUMV. Menimo, da bo po potrditvi spremembe programa doseganje zastavljenih ciljev bolj realno.  OU ne razpolaga z informacijami v zvezi s postopki za ugotavljanje kršitev na podlagi 258. člena Pogodbe o delovanju Evropske unije (PDEU), v povezavi z izvajanjem programa IUMV. |

1.3. Posebni blažilni ukrepi

**Če je ustrezno**, na kratko opišite, kako so dejavnosti programa prispevale k ublažitvi učinkov morebitnih relevantnih in nenadnih sprememb pritiska na upravljanje zunanjih meja, ki so posledica kakršnega koli nepredvidenega poslabšanja socialno-ekonomskih ali političnih razmer v tretjih državah, kot je ustrezno. Kadar koli je mogoče, navedite obseg sredstev, prerazporejenih v ta namen, ter s tem povezane dosežene učinke in rezultate.

Posebno pozornost namenite dejavnostim, ki se izvajajo za ublažitev učinkov takih nenadnih sprememb in katerih dosežki morda ne bodo v celoti zajeti s skupnimi kazalniki učinka in rezultatov.

|  |
| --- |
| Slovenija je v obračunskem obdobju poročanja šele pričela z izvanjem aktivnosti v zvezi s programom IUMV, a kljub temu aktivnosti programa, ki so se izvajale, niso prispevale k ublažitvi učinkov morebitnih relevantnih in nenadnih sprememb pritiska na upravljanje zunanjih meja, ki bi bile posledica nepredvidenega poslabšanja socialno-ekonomskih ali političnih razmer v tretjih državah. V ta namen niso bila prerazporejena sredstva. |

1.4. Operativna podpora – člen 16(3) Uredbe (EU) 2021/1148

Če je bila med obračunskim letom uporabljena operativna podpora, opišite, kako je prispevala k doseganju ciljev Instrumenta[[6]](#footnote-7).

Pojasnite, ali je bila operativna podpora uporabljena za delovanje in vzdrževanje obsežnih informacijskih sistemov, vključno z Evropskim sistemom za potovalne informacije in odobritve (ETIAS).

Če skupni kumulativni upravičeni stroški operativne podpore za operacije, izbrane za podporo, ob koncu obračunskega leta presegajo 33 % skupnih sredstev, dodeljenih programu, pojasnite razloge za to. Če obstaja tveganje, da bo prag do konca programskega obdobja presežen, opišite predvidene ukrepe za zmanjšanje tveganja.

|  |
| --- |
| Slovenija je v obračunskem obdobju poročanja, kljub več načrtovanim aktivnostim s področja operativne podpore, pričela z izvajanjem le ene aktivnosti. Gre za aktivnosti operativne podpore skupne vizumske politike, ki se nanašajo na stroške dela zaposlenih v tujini (diplomatsko-konzularna predstavništva) in Sloveniji, ki bodo prispevali k doseganju ciljev programa IUMV na področju skupne vizumske politike.  V sklopu operativne podpore so načrtovane aktivnosti za delovanje in vzdrževanje obsežnih informacijskih sistemov, vključno z Evropskim sistemom za potovalne informacije in odobritve (ETIAS), vendar se v obračunskem obdobju še niso pričele izvajati.  Glede na načrtovan program in operacije IUMV (potrjene v Akcijskem načrtu programa IUMV) skupni kumulativni upravičeni stroški operativne podpore, ne bodo presegali 33 % skupnih sredstev dodeljenih programu. |

1.5. Posebni ukrepi[[7]](#footnote-8)

Opišite glavne dosežke vseh posebnih ukrepov, izvedenih med obračunskim letom, ter kako so ti ukrepi prispevali k doseganju ciljev programa in ustvarjanju dodane vrednosti Unije[[8]](#footnote-9).

Opišite, kako so posamezni ukrepi napredovali, tako postopkovno[[9]](#footnote-10) kot operativno[[10]](#footnote-11), in izpostavite morebitna vprašanja, ki vplivajo na njihovo uspešnost, zlasti morebitno tveganje premajhne porabe.

Če je ustrezno, te informacije razčlenite na raven projektov. Če se pričakuje kakršno koli odstopanje od prvotnega načrtovanja, pojasnite razloge za to, opišite morebitne sprejete blažilne ukrepe in predložite spremenjeni časovni razpored.

|  |
| --- |
| Slovenija v obračunskem obdobju poročanja v program IUMV ni vključila posebnih ukrepov. |

V spodnjo preglednico vpišite podrobnosti o vseh posebnih nacionalnih ukrepih, ki se izvajajo v okviru programa. Poročanje o posebnih nadnacionalnih ukrepih bi moralo biti skladno z izbrano možnostjo poročanja[[11]](#footnote-12).

|  |  |  |  |  |  |  |  |
| --- | --- | --- | --- | --- | --- | --- | --- |
| Specifični cilj | Ime / referenčna številka ukrepa | Upravičenec | Obdobje izvajanja | Upravičeni stroški[[12]](#footnote-13) | Upravičeni izdatki[[13]](#footnote-14) | Napredek pri ustreznih skupnih kazalnikih in/ali kazalnikih za posamezne programe[[14]](#footnote-15) | |
| kazalniki učinka | kazalniki rezultatov |
| / | / | / | / | / | / | / | / |

1.6. ETIAS – člen 29(2), točka (g), Uredbe (EU) 2021/1148

V razdelkih v spodnji preglednici zagotovite informacije o izdatkih v skladu s členom 85(2) in (3) Uredbe (EU) 2018/1240 Evropskega parlamenta in Sveta[[15]](#footnote-16), vključenih v obračune v skladu s členom 98 Uredbe (EU) 2021/1060.

|  |  |
| --- | --- |
| Vrsta stroškov | Izdatki v obračunskem letu |
| Obsežni informacijski sistemi – Evropski sistem za potovalne informacije in odobritve (ETIAS) – člen 85(2) Uredbe (EU) 2018/1240 | Slovenija za obračunsko obdobje ni oddala obračunov, ki bi vključevali izdatke v zvezi z Obsežnimi informacijskimi sistemi – Evropski sistem za potovalne informacije in odobritve (ETIAS) – člen 85(2) Uredbe (EU) 2018/1240. |
| Obsežni informacijski sistemi – Evropski sistem za potovalne informacije in odobritve (ETIAS) – člen 85(3) Uredbe (EU) 2018/1240 | Slovenija za obračunsko obdobje ni oddala obračunov, ki bi vključevali izdatke v zvezi z Obsežnimi informacijskimi sistemi – Evropski sistem za potovalne informacije in odobritve (ETIAS) – člen 85(3) Uredbe (EU) 2018/1240. |

1.7. Samo v letu 2024: nadaljevanje projektov – člen 33(4), točka (e), Uredbe (EU) 2021/1148

Poročajte o vseh projektih, ki so se nadaljevali po 1. januarju 2021 ter so bili izbrani in začeti na podlagi Uredbe (EU) št. 515/2014 Evropskega parlamenta in Sveta[[16]](#footnote-17), v skladu z Uredbo (EU) št. 514/2014 Evropskega parlamenta in Sveta[[17]](#footnote-18).

|  |
| --- |
| Slovenija v obračunskem obdobju v skladu z 33(4) točko (e) Uredbe 2021/1148/EU ni nadaljevala s projekti iz preteklega programskega obdobja. |

2. Dopolnjevanje

2.1. Dopolnjevanje z drugimi skladi Unije – člen 29(2), točka (c), Uredbe (EU) 2021/1148

Opišite dopolnjevanje in, če je ustrezno, sinergije, dosežene med obračunskim letom, med ukrepi, ki so podprti v okviru Instrumenta, in podporo iz drugih skladov Unije, zlasti Instrumenta za finančno podporo za opremo za carinske kontrole, Sklada za notranjo varnost, Sklada za azil, migracije in vključevanje, instrumentov Unije za zunanje financiranje[[18]](#footnote-19) ali v zvezi s pomorskimi operacijami večnamenskega značaja.

Opišite tudi dopolnjevanje dejavnosti, ki se izvajajo z vidika krepitve medagencijskega sodelovanja[[19]](#footnote-20), vključno s sodelovanjem z Evropsko agencijo za mejno in obalno stražo ter ustreznimi nacionalnimi organi.

Posebno pozornost namenite:

* dopolnjevanju z instrumenti Unije za zunanje financiranje za ukrepe, ki se izvajajo v tretjih državah ali v zvezi z njimi, s poudarkom na vidikih, ki so skladni z načeli in splošnimi cilji zunanje politike Unije,
* uporabi omogočitvenih mehanizmov, kot so obstoječe organizacijske in postopkovne ureditve, ki pomagajo doseči sinergije in dopolnjevanje, ter morebitnim ukrepom, sprejetim za njihovo izboljšanje med obračunskim letom.

|  |
| --- |
| Slovenija je v obračunskem obdobju poročanja pričela z izvajanjem aktivnosti v zvezi z ukrepi programa IUMV, zato še ne moremo poročati o doseženih dopolnjevanjih in sinergijah med obračunskim letom.  OU je za preverjanje predvidel določene aktivnosti. V **fazi izbora** operacije OU preverja morebitno komplementarnost in v povezavi s tem morebitno dvojno financiranje.   * V navodilih za pripravo prijave operacije je OU opozoril na pomen komplementarnosti, tako da je na obrazcu za oddajo prijave operacije pripravil posebno polje, v katero mora upravičenec navesti morebitno komplementarnost z drugimi viri financiranja. Na pomembnost teh informacij so bili upravičenci opozorjeni tudi na usposabljanjih. OU bo to v pomoč pri iskanju morebitnih komplementarnosti posameznih operacij. * V odločitvi o podpori je navedeno, da mora upravičenec zagotoviti, da za stroške, ki so predmet financiranja iz te odločitve o podpori, ni prejel oz. ne bo prejel drugih sredstev iz državnega proračuna, proračuna lokalnih skupnosti, proračuna Evropske unije ali drugih javnih virov financiranja.   V **fazi izvajanja operacije (upravljalnih preverjanj)** bo temu namenjen večji pomen, zlasti v sklopu preverjanja dvojnega financiranja. Pri izvedbi administrativne kontrole mora OU preveriti, da ne gre za dvojno financiranje izdatkov, zlasti iz drugih programov, pozivov ali razpisov EU na podlagi:   * ustrezno ločenega knjigovodstva upravičenca za spremljanje izvajanja operacije (ločeno stroškovno mesto); * podatkov v nacionalnem informacijskem programu Erar, s katerimi se preveri, ali je upravičenec že prejemnik drugih javnih sredstev (v primeru, da možnost nastanka dvojnega financiranja obstaja, se pri tistih institucijah, ki financirajo podobne tipe operacij, le-to podrobneje navzkrižno preveri); * razpoložljivih orodij za podatkovno rudarjenje, kot npr. GVIN, Ebonitete ipd.   OU bo vzpostavil sistem izmenjave podatkov na temo kompemenatrnosti tudi z drugimi organi upravljanja ter sistem poročanja o komplementarnosti na ravni poročanja upravičencev. |

2.2. Večnamenska oprema in sistemi IKT – člen 13(14) Uredbe (EU) 2021/1148

Na kratko opišite ustrezne operacije, ki vključujejo opremo in sisteme IKT, nabavljene s podporo programa med obračunskim letom in uporabljene na dopolnilnih področjih carinskih kontrol, v pomorskih operacijah večnamenskega značaja ali za doseganje ciljev Sklada za notranjo varnost ter Sklada za azil, migracije in vključevanje. Navedite kraje, kjer so bili večnamenska oprema in sistemi IKT uporabljeni.

Za opremo navedite tudi informacije o obdobju njene uporabe na dopolnilnih področjih.

|  |
| --- |
| Slovenija je v obračunskem obdobju poročanja šele pričela z izvajanjem aktivnosti v zvezi z ukrepi programa IUMV, zato ne moremo poročati o večnamenski opremi in sistemih IKT, ki bi bili že nabavljeni s podporo programa IUMV med obračunskim letom in uporabljeni na dopolnilnih področjih carinskih kontrol, v pomorskih operacijah večnamenskega značaja ali za doseganje ciljev Sklada za notranjo varnost ter Sklada za azil, migracije in vključevanje. |

Za informacijski sistem Unije, ki se financira na podlagi Uredbe (EU) 2021/1148 in služi tudi ciljem Uredbe (EU) 2021/1147 in Uredbe (EU) 2021/1149 (večnamenski) ali dejavnostim, ki se zahtevajo v pravnem okviru Unije za interoperabilnost[[20]](#footnote-21), izpolnite spodnjo preglednico.

|  |  |  |  |  |  |  |  |
| --- | --- | --- | --- | --- | --- | --- | --- |
| Specifični cilj | Ime operacije | Upravičenec operacije | Cilj operacije | Obdobje izvajanja | Stopnja sofinanciranja | Upravičeni stroški**[[21]](#footnote-22)** | Upravičeni izdatki**[[22]](#footnote-23)** |
| / | / | / | / | / | / | / | / |

2.3. Večletni načrti za nakup opreme – člen 13(14), točka (d), Uredbe (EU) 2021/1148

Navedite večletne načrte za pričakovani nakup opreme v okviru Instrumenta.

|  |
| --- |
| Slovenija v obračunskem obdobju poročanja še ni pričela z izvajanjem aktivnosti operacij, v zvezi z ukrepi programa IUMV za nakup opreme iz člena 13(14), točka (d) Uredbe (EU) 2021/1148, zato lahko poročamo le o načrtovanih večletnih načrtih za nakupe opreme.  Slovenija načrtuje, da bo na razpolago Evropski agenciji za mejno in obalno stražo dala 20 vozil (10 od teh je zamenjava obstoječih zastarelih), 1 ročno termovizijo (menjava obstoječe zastarele) in 1 mobilno termovizijo. Javno naročilo za 10 vozil je že izvedla (po obračunskem obdobju poročanja) in izvajalcev ni bil izbran – postopek se bo ponovil. Nakup ostale opreme pa je načrtovan v 2026. |

3. Izvajanje pravnega reda Unije – člen 29(2), točka (d), Uredbe (EU) 2021/1148

Na kratko opišite, kako je program med obračunskim letom prispeval k izvajanju ustreznega pravnega reda Unije (prava Unije), zlasti o schengenskem območju, upravljanju meja in vizumski politiki, ter k vsem ustreznim akcijskim načrtom.

|  |
| --- |
| Vse operacije v izvajanju dosledno sledijo določilom Pogodbe o delovanju EU, Listine EU o temeljnih pravicah in Konvencije o statusu beguncev s Protokolom iz leta 1967.  V okviru **Specifičnega cilja 1** smo odobrili sredstva naslednjim operacijam: Mednarodni prostor za državljane tretjih držav in Razvoj in nacionalna implementacija EU projektov v sklopu interoperabilnosti. Operacije implementirajo določbe nacionalnega prava: Zakona o nalogah in pooblastilih policije (Uradni list RS, št. 15/13), Kazenskega zakonika (Uradni list RS, št. 50/12 in nadaljnje spremembe), Zakona o kazenskem postopku (Uradni list RS št. 176/21 in nadaljnje spremembe) in podrejenih aktov; ter določbe pravnega reda EU: Uredba (EU) 2016/399, Uredba (EU) 2019/817, Uredba (EU) 2019/818, Uredba (EU) 2018/1862, Uredba (EU) 2018/1240, Uredba (EU) 2021/1133 in Uredba (EU) 2021/1134.  V okviru **Specifičnega cilja 2** smo odobrili sredstva naslednjim operacijam: Standardno konzularno usposabljanje, Izboljšanje standardov, funkcij in procesov na konzulatih, Zagotavljanje kvalitetne povezljivosti in Stroški plač. Operacije implementirajo določbe nacionalnega prava: Zakona o tujcih (Uradni list RS, št. 50/11 in nadaljnje spremembe) ter določbe pravnega reda EU: Uredba (ES) št. 810/2009, Uredba (ES) 767/2008, Uredba (EU) 2021/1133, Uredba (EU) 2021/1134 in Uredba (EU) 2018/1806. |

4. Komuniciranje in prepoznavnost – člen 29(2), točka (e), Uredbe (EU) 2021/1148

Opišite, kako so se med obračunskim letom izvajale dejavnosti v zvezi s komuniciranjem in prepoznavnostjo. Navedite zlasti napredek, dosežen v zvezi s cilji, določenimi v komunikacijski strategiji, kot se meri z ustreznimi kazalniki in njihovimi ciljnimi vrednostmi. Če je ustrezno, opišite morebitne dobre prakse pri doseganju ciljnih skupin in/ali razširjanju in izkoriščanju rezultatov projektov.

|  |
| --- |
| Slovenija je v obračunskem obdobju poročanja šele pričela z izvajanjem aktivnosti v zvezi z ukrepi programa IUMV, a kljub tem lahko poročamo o določenem napredku v zvezi s cilji, določenimi v komunikacijski strategiji, o doseganju vrednosti kazalnikov pa v tem začetnem obdobju še ne moremo poročati. Na področju prepoznavnosti, preglednosti in komuniciranja so potekale spodaj navedene aktivnosti.  Splošne aktivnosti:   * Priprava in sprejetje Uredbe o izvajanju uredb (EU) in (Euratom) na področju azila, migracij in vključevanja, notranje varnosti in evropskega integriranega upravljanja meja v programskem obdobju 2021-2027 (Ur.l.RS, št. 14/2023 z dne 3.2.2023), ki v poglavju VI opredeli izvajanje prepoznavnosti, preglednosti in komuniciranja; * Priprava Navodil organa upravljanja na področju zagotavljanja prepoznavnosti, preglednosti in komuniciranja evropske politike na področju notranjih zadev v programskem obdobju 2021–2027 (dokument potrjen decembra 2023). * Priprava Komunikacijske strategije za sklade notranje varnosti za obdobje 2021-2027. * Vsi upravičenci so se v prijavi operacije zavezali k upoštevanju vseh zavez, ki jih določa Uredba 2021/1060/EU, o katerih bodo poročali OU v zahtevkih za povračilo. * Zagotovilo, da odločitve o podpori za financiranje operacije vključujejo dikcijo, da se EU podeli brezplačna, neizključna in nepreklicna licenca za rabo komunikacijskega gradiva ter morebitne pripadajoče predhodno obstoječe pravice. * Imenovanje komunikatork za AMIF, SNV in IUMV program, ki sta pristojni za, sodelovanje z nacionalnim koordinatorjem za komuniciranje skladov EU in Evropsko komisijo v skladu z 48. členom Uredbe 2021/1060/EU. * Nudenje podpore upravičencem za pravilno izvajanje aktivnosti na področju prepoznavnosti, preglednosti in komuniciranja.   Odbor za spremljanje:   * Seznanitev Odbora za spremljanje o izvajanju strategije komuniciranja evropske politike na področju notranjih zadev v Republiki Sloveniji za programsko obdobje 2021-2027 ter ukrepov prepoznavnosti, preglednosti in komuniciranja.   Spletna stran:   * OU je v obdobju poročanja zagotovil, da so vsebine, ki jih je po Uredbi 2021/1060/EU potrebno objaviti, objavljene in redno posodabljane na enotnem spletnem portalu (www.evropskasredstva.si), ki ga je vzpostavilo Ministrstvo za kohezijo in regionalni razvoj (MKRR) in vključuje tudi vsebine v zvezi Instrumentom za finančno podporo za upravljanje fZ. Enotni spletni portal bo vključeval obveznosti iz točke (b) 46. člena ter iz prvega odstavka 49. člena Uredbe 2021/1060/EU.   Dogodki:   * V oktobru 2022 je bil izveden skupni letni dogodek INFORM-SI »Regionalni dnevi na Ptuju« (13. in 14. 10. 2022), kjer je OU predstavil sklade EU s področja notranjih zadev z uporabo vprašalnika, nagradne igre, infografike za program AMIF, SNV in IUMV, prikaz fotografij na ekranu za prisotno javnost. * V maju 2023 je bil izveden skupni osrednji interaktivni dogodek ob Dnevu Evrope, 9. 5. 2023 na Kongresnem trgu v Ljubljani, kjer sta uvodni nagovor imela predsednica države ga. Pirc Musar in evropski komisar g. Lenarčič. OU je sodeloval na zaključnem dogodku Potujoča pisarna evropskih sredstev ob dnevu Evrope, kjer je OU predstavil vsebino Sklada za notranjo varnost (animacija otrok z odvzemom prstnih odtisov z magnetnim prahom na recikliran papir, obisk policijskih psov ob spremstvu uniformiranega vodnika službenih psov ter konjenice Policije; obisk policijske maskote - medveda Leona). V okviru promocijskih aktivnosti je bila izpeljana nagradna igra, anketa, promocijski material, plakati, mozaik zastave EU, kjer so vabljeni gostje položili kamenje. * V maju 2023 je bil izpeljan tudi »Slavnostni dogodek ob sprejetju programa AMIF, programa SNV in programa IUMV za programsko obdobje 2021-2027« dne 31. 5. 2023 v Hiši EU. V okviru aktivnosti je bila pripravljena brošura - povzetek programa za splošno javnost ter pripravljena razstava izdelkov oseb iz Ukrajine nastanjenih v namestitvenih centrih v okviru programa »Rokavička Centra za socialno delo Primorsko-Notranjska«.   Socialna omrežja:   * Aktivnostih za prepoznavnost AMIF, SNV in IUMV programa na Intranetu MNZ in družbenih omrežjih MNZ FB, Policija FB, objava v Vizija kohezija, št. 1/2023. * Upostavitev in uporaba ključnikov #AMIF, #SNV, #ISF, #BMVI, #IUMV, #evropskasredstva in @evropskasredstva. |

Navedite povezavo do spletnega portala iz člena 46, točka (b), Uredbe (EU) 2021/1060 in, če se razlikuje od spletnega portala, do spletne strani iz člena 49(1) navedene uredbe.

|  |
| --- |
| https://evropskasredstva.si |

5. Omogočitveni pogoji in horizontalna načela

5.1. Omogočitveni pogoji – člen 29(2), točka (f), Uredbe (EU) 2021/1148

Opišite, kako je bilo zagotovljeno, da so bili veljavni omogočitveni pogoji iz Priloge III k Uredbi (EU) 2021/1060 izpolnjeni in so se uporabljali v celotnem obračunskem letu, zlasti kar zadeva skladnost z Listino Evropske unije o temeljnih pravicah. Če je ustrezno, opišite kakršno koli spremembo, ki je vplivala na način, kako so bili omogočitveni pogoji izpolnjeni, kot je določeno v členu 15(6) Uredbe (EU) 2021/1060.

|  |
| --- |
| Slovenija je v obračunskem obdobju poročanja pričela z izvajanjem aktivnosti v zvezi z ukrepi programa IUMV. V nadaljevanju sledi opis, kako so veljavni omogočitveni pogoji iz Priloge III k Uredbi 2021/1060/EU izpolnjeni in kako so se uporabljali.  V luči učinkovite implementacije horizontalnih omogočitvenih pogojev »Dejanska uporaba in izvajanje Listine o temeljnih pravicah« ter »Izvajanje in uporaba Konvencije združenih narodov o pravicah invalidov v skladu s Sklepom Sveta 2010/48/ES« in njihovi uporabi tekom celotnega programskega obdobja, smo v tem obračunskem obdobju izvajali dve vrsti aktivnosti, ki so bile usmerjene zlasti v izpolnjevanje in uporabo omogočitvenih pogojev v nadaljnjih fazah izvajanja programov sklada, in sicer:   * pripravili smo pravno in vsebinsko osnovo, katere temeljni namen je zagotoviti, da se bodo v programskem obdobju 2021-2027 programi, ki jih podpira sklad, izvajali skladno z določili Listine EU o temeljnih pravicah (v nadaljnjem besedilu: Listina) in Konvencije ZN o pravicah invalidov (v nadaljnjem besedilu: Konvencija), s tem namenom smo: v besedilu uredbe[[23]](#footnote-24), ki na nacionalni ravni določa udeležence evropske politike na področju notranjih zadev in njihove naloge, načrtovanje evropske politike notranjih zadev, način izbora operacij in njihovo potrjevanje ter izvajanje operacij, podrobneje opredelili horizontalne omogočitvene pogoje (člen 7) ter v določilu, ki se nanaša na načelo partnerstva izrecno navedli, da se ta uresničuje tudi z vključitvijo civilne družbe s področja varstva človekovih pravic in temeljnih svoboščin, pravic invalidov, enakosti spolov in nediskriminacije v odboru za spremljanje (člen 6); spoštovanje določil Listine ter spoštovanje načela nediskriminacije smo kot pogoj za izvajanje operacij umestili v sprejeto Metodologijo in merila za izbor operacij (poglavje 3 – Ugotavljanje upravičenosti); slednje smo vključili tudi v generalni osnutek besedila odločitve o podpori oz. o financiranju operacij (točka IV – Izvajanje operacij); v postopkovnik odbora za spremljanje smo med naloge odbora vključili pristojnost, da odbor predlaga ukrepe in izdaja priporočila v zvezi z izpolnjevanjem omogočitvenih pogojev in njihovo uporabo v celotnem programskem obdobju ter dolžnost organa upravljanja, da odboru enkrat letno poroča o morebitnih kršitvah in neskladjih operacij z Listino ali/in Konvencijo (člen 6); * skladno z Metodologijo in merili za izbor operacij smo pri presoji upravičenosti posameznih prijav operacij posebno pozornost posvečali dejstvu ali se operacije vsebinsko dotikajo področij oziroma ali projektne prijave vsebujejo elemente, ki bi potencialno lahko vodili v kršitev določil Listine, ki bi potencialno lahko vodile v kršitev določil Listine in/ali Konvencije. Pri tem dodajamo, da tovrstnih elementov v obravnavanih projektnih prijavah nismo zaznali. |

5.2. Skladnost s horizontalnimi načeli – člen 9 Uredbe (EU) 2021/1060

Opišite, kako ste med obračunskim letom zagotovili skladnost s horizontalnimi načeli iz uredbe o skupnih določbah, zlasti kar zadeva enakost spolov, spodbujanje vključevanja vidika spola ter preprečevanje diskriminacije na podlagi spola, rase ali narodnosti, vere ali prepričanja, invalidnosti, starosti ali spolne usmerjenosti.

|  |
| --- |
| Slovenija je v obračunskem obdobju poročanja pričela z izvajanjem aktivnosti v zvezi z ukrepi programa IUMV. V nadaljevanju sledi opis, kako se je zagotovila skladnost s horizontalnimi načeli iz Uredbe 2021/1060/EU.  V luči učinkovite implementacije relevantnih horizontalnih načel in njihovi uporabi tekom celotnega programskega obdobja, smo v tem obračunskem obdobju izvajali dve vrsti aktivnosti, ki so bile usmerjene zlasti v njihovo spoštovanje in implementacijo v nadaljnjih fazah izvajanja programov sklada, in sicer:   * pripravili smo pravno in vsebinsko osnovo, katere temeljni namen je zagotoviti, da se bodo v programskem obdobju 2021-2027 programi, ki jih podpira sklad, izvajali skladno z določili Listine EU o temeljnih pravicah (v nadaljnjem besedilu: Listina), temeljnimi človekovimi pravicami, da bodo upravičenci pri izvajanju operacij spoštovali načelo enakosti spolov, nediskriminacije ter v izvajanje vključili vidik enakosti spolov. S tem namenom smo: v besedilu nacionalne uredbe, ki na nacionalni ravni določa udeležence evropske politike na področju notranjih zadev in njihove naloge, načrtovanje evropske politike notranjih zadev, način izbora operacij in njihovo potrjevanje ter izvajanje operacij[[24]](#footnote-25), podrobneje opredelili horizontalne omogočitvene pogoje, ki vključujejo tudi skladnost z Listino (člen 7) ter v določilu, ki se ureja načelo partnerstva izrecno navedli, da se ta uresničuje tudi z vključitvijo civilne družbe s področja varstva človekovih pravic in temeljnih svoboščin, pravic invalidov, enakosti spolov in nediskriminacije v odboru za spremljanje (člen 6); v sprejeti Metodologiji in merilih za izbor operacij smo določili, da se morajo te izvajati ob polnem spoštovanju temeljnih pravic in človekovega dostojanstva, pri čemer morajo biti skladne z Listino in Evropsko konvencijo o varstvu človekovih pravic in temeljnih svoboščin, pri čemer naj upravičenci posebno pozornost posvetijo skladnosti z načelom nediskriminacije (poglavje 3 – Ugotavljanje upravičenosti); slednje smo vključili tudi v generalni osnutek besedila odločitve o podpori oz. o financiranju operacij (točka IV – Izvajanje operacij); v poslovnik odbora za spremljanje smo vključili dolžnost organa upravljanja, da odboru enkrat letno poroča o morebitnih kršitvah temeljnih človekovih pravic ter izvedenimi popravljalnimi (člen 6); * skladno z Metodologijo in merili za izbor operacij smo pri presoji upravičenosti posameznih prijav operacij posebno pozornost posvečali dejstvu ali se operacije vsebinsko dotikajo področij oziroma ali projektne prijave vsebujejo elemente, ki bi potencialno lahko vodili v kršitev določil Listine ali temeljnih človekovih pravic, načela enakosti spolov in načela nediskriminacije. Pri tem dodajamo, da tovrstnih elementov v obravnavanih projektnih prijavah nismo zaznali. |

6. Projekti v tretjih državah ali v zvezi z njimi – člen 29(2), točka (h), Uredbe (EU) 2021/1148

Opišite vse ukrepe, ki se med obračunskim letom izvajajo v tretjih državah ali v zvezi z njimi, in kako ti ukrepi ustvarjajo dodano vrednost Unije pri doseganju ciljev, ki jih je določil Instrument. Navedite imena zadevnih tretjih držav. V opisu pojasnite, da ukrepi, ki so podprti v okviru Instrumenta, niso usmerjeni v razvoj, so namenjeni interesom notranjih politik Unije in so skladni z dejavnostmi, ki se izvajajo v Evropski uniji. Če je ustrezno, navedite posvetovanja s Komisijo, ki so potekala pred odobritvijo projekta (člen 13(12) Uredbe (EU) 2021/1148).

|  |
| --- |
| Slovenija v tem obračunskem obdobju ni izvajala ukrepov ali operacij v tretjih državah ali v zvezi z njimi. |

7. Povzetek – člen 29(2) Uredbe (EU) 2021/1148

Predložite povzetek oddelkov 1 do 6, ki bo preveden in javno dostopen.

Povzetek mora zajemati vsaj vse točke iz člena 29(2) in bi moral biti po možnosti strukturiran po teh točkah.

Spodbuja se uporaba alinej, krepkega besedila ali informativnih razdelkov, da lahko zainteresirani deležniki zlahka prepoznajo glavne dosežke programa in glavna vprašanja, ki vplivajo na njegovo smotrnost.

|  |
| --- |
| **1. Smotrnost**: Program Instrumenta za finančno podporo za upravljanje meja in vizumsko politiko (program IUMV) je bil potrjen 29. 11. 2022. Slovenija je v obračunskem obdobju poročanja, tj. od 1. 7. 2022 do 30. 6. 2023, sicer pričela z izvajanjem aktivnosti v zvezi s programom IUMV, a je imel vstop Republike Hrvaške v Schengensko območje (1. 1. 2023) velik vpliv na to, saj je bil odpravljen nadzor na notranjih kopenskih, pomorskih in zračnih mejah. Posledično Slovenija nadaljuje z izvajanjem ukrepov na tistih mejnih prehodih, ki sodijo v zunanjo mejo, ukrepov za zagotavljanje interoperabilnosti in posodobitev IT sistemov. Mejni policisti delujejo tudi v mešanih slovensko-hrvaških patruljah. Poteka izmenjava informacij in sodelovanje pri operacijah odkrivanja in preprečevanja ilegalnih migracij in čezmejne kriminalitete.  Z vstopom Republike Hrvaške v Schengensko območje je postala skoraj polovica načrtovanih aktivnosti Programa IUMV, ki so bile vezane na nadzor na začasni zunanji meji, neupravičena. Slovenija ima sedaj na zunanji schengenski meji le 5 mejnih prehodov: 3 na zračni in 2 na morski meji. Posledično je Slovenija takoj pričela s predlogi za spremembo programa IUMV. V ta namen je Odbor za spremljanje dne 10. 3. 2023 potrdil prenos 5% sredstev programa IUMV v program SNV (v glavnem za financiranje aktivnostih kontrol na ozemlju Slovenije za boj proti čezmejnemu kriminalu, z namenom zmanjšanja varnostnih tveganj).  V obdobju je OU pripravil Akcijski načrt za program IUMV (Akcijski načrt IUMV), ki predstavlja razdelitev/dodelitev vseh finančnih sredstev upravičenem. Način dodelitve je v vseh primerih neposredna dodelitev. V akcijski načrt IUMV je vključenih le 46 operacij (v okvirnem znesku 50 MIO EUR) - gre le za operacije programa IUMV, ki so upravičene za izvajanje po vstopu Republike Hrvaške v Schengensko območje. OU je potrdil začetek izvajanja 6 operacij neposredne dodelitve, ostale so ali v pripravi s strani upravičenca ali v fazi pregleda pri OU. V obdobju poročanja OU še ni prejel zahtevkov za povračilo, kjer upravičenci poročajo finančne in vsebinske podatke o izvajanju posamezne operacije.  Glede na predvidene spremembe programa IUMV, ki bodo imele za posledico drugačne ciljne vrednosti, ni smiselno poročanje o doseganje ciljnih vrednosti. Menimo, da bo po potrditvi spremembe programa doseganje zastavljenih ciljev bolj realno, kot tudi poročanje.  V tem obdobju je organ upravljanja (OU) vzpostavil informacijski sistem MIGRA III, preko katerega poteka izmenjava informacij med OU in upravičenci, t.j. oddaja prijav operacij, poročanje o izvajanju operacij (z zahtevki za povračilo) ter vzpostavil sistem upravljanja in nadzora.  Slovenija je v obračunskem obdobju poročanja šele pričela z izvanjem aktivnosti v zvezi s programom IUMV, a kljub temu aktivnosti programa, ki so se izvajale, niso prispevale k ublažitvi učinkov morebitnih relevantnih in nenadnih sprememb pritiska na upravljanje zunanjih meja, ki bi bile posledica nepredvidenega poslabšanja socialno-ekonomskih ali političnih razmer v tretjih državah. V ta namen niso bila prerazporejena sredstva. V sklopu operativne podpore so načrtovane aktivnosti za delovanje in vzdrževanje obsežnih informacijskih sistemov, vključno z Evropskim sistemom za potovalne informacije in odobritve (ETIAS), vendar se v obračunskem obdobju še niso pričele izvajati.  Glede na načrtovan program in operacije IUMV (potrjene v Akcijskem načrtu programa IUMV) skupni kumulativni upravičeni stroški operativne podpore, ne bodo presegali 33 % skupnih sredstev dodeljenih programu.  Slovenija v obračunskem obdobju v skladu z 33(4) točko (e) Uredbe 2021/1148/EU ni nadaljevala s projekti iz preteklega programskega obdobja ali v program IUMV vključila posebnih ukrepov.  **2. Dopolnjevanja:** Slovenija je v obračunskem obdobju poročanja pričela z izvajanjem aktivnosti v zvezi z ukrepi programa IUMV, zato še ne moremo poročati o doseženih dopolnjevanjih in sinergijah med obračunskim letom. OU je za preverjanje dopolnjevanja predvidel določene aktivnosti. V **fazi izbora** operacije OU preverja morebitno dopolnjevanje. V **fazi upravljalnih preverjanj** bo temu namenjen večji pomen, zlasti v sklopu preverjanja dvojnega financiranja. Pri izvedbi administrativne kontrole mora OU preveriti možnost dopolnjevanja iz drugih programov, pozivov ali razpisov EU. OU bo vzpostavil sistem izmenjave podatkov na temo komplementarnosti tudi z drugimi organi upravljanja ter sistem poročanja o komplementarnosti na ravni poročanja upravičencev.  Slovenija je v obračunskem obdobju poročanja šele pričela z izvajanjem aktivnosti v zvezi z ukrepi programa IUMV, zato ne moremo poročati o večnamenski opremi in sistemih IKT, ki bi bili že nabavljeni s podporo programa IUMV med obračunskim letom in uporabljeni na dopolnilnih področjih carinskih kontrol, v pomorskih operacijah večnamenskega značaja ali za doseganje ciljev Sklada za notranjo varnost ter Sklada za azil, migracije in vključevanje.  Slovenija načrtuje, da bo na razpolago Evropski agenciji za mejno in obalno stražo dala 20 vozil (10 od teh je zamenjava obstoječih zastarelih), 1 ročno termovizijo (menjava obstoječe zastarele) in 1 mobilno termovizijo. Javno naročilo za 10 vozil je že izvedla (po obračunskem obdobju poročanja) in izvajalcev ni bil izbran – postopek se bo ponovil. Nakup ostale opreme pa je načrtovan v 2026.  **3. Izvajanje pravnega reda Unije**: Vse operacije v izvajanju dosledno sledijo določilom Pogodbe o delovanju EU, Listine EU o temeljnih pravicah in Konvencije o statusu beguncev s Protokolom iz leta 1967.  V okviru **Specifičnega cilja 1** se izvaja pravni red Unije tako, da operacije implementirajo določbe nacionalnega prava: Zakona o nalogah in pooblastilih policije (Uradni list RS, št. 15/13), Kazenskega zakonika (Uradni list RS, št. 50/12 in nadaljnje spremembe), Zakona o kazenskem postopku (Uradni list RS št. 176/21 in nadaljnje spremembe) in podrejenih aktov; ter določbe pravnega reda EU: Uredba (EU) 2016/399, Uredba (EU) 2019/817, Uredba (EU) 2019/818, Uredba (EU) 2018/1862, Uredba (EU) 2018/1240, Uredba (EU) 2021/1133 in Uredba (EU) 2021/1134.  V okviru **Specifičnega cilja 2** se izvaja pravni red Unije tako, da operacije implementirajo določbe nacionalnega prava: Zakona o tujcih (Uradni list RS, št. 50/11 in nadaljnje spremembe); ter določbe pravnega reda EU: Uredba (ES) št. 810/2009, Uredba (ES) 767/2008, Uredba (EU) 2021/1133, Uredba (EU) 2021/1134 in Uredba (EU) 2018/1806.  **4. Komuniciranje in prepoznavnost**: Slovenija je v obračunskem obdobju poročanja pričela z izvajanjem aktivnosti v zvezi z ukrepi programa IUMV. O doseganju vrednosti kazalnikov v tem začetnem obdobju še ne moremo poročati. Na področju prepoznavnosti, preglednosti in komuniciranja izpostavimo vidnejše aktivnosti.  Splošne aktivnosti:   * Priprava in sprejetje Uredbe o izvajanju uredb (EU) in (Euratom) na področju azila, migracij in vključevanja, notranje varnosti in evropskega integriranega upravljanja meja v programskem obdobju 2021-2027 (Ur.l.RS, št. 14/2023 z dne 3.2.2023), ki v poglavju VI opredeli izvajanje prepoznavnosti, preglednosti in komuniciranja; * Priprava Navodil organa upravljanja na področju zagotavljanja prepoznavnosti, preglednosti in komuniciranja evropske politike na področju notranjih zadev v programskem obdobju 2021–2027 (dokument potrjen decembra 2023). * Priprava Komunikacijske strategije za sklade notranje varnosti za obdobje 2021-2027.   Odbor za spremljanje:   * Seznanitev Odbora za spremljanje o izvajanju strategije komuniciranja evropske politike na področju notranjih zadev v Republiki Sloveniji za programsko obdobje 2021-2027 ter ukrepov prepoznavnosti, preglednosti in komuniciranja.   Spletna stran:   * OU je v obdobju poročanja zagotovil, da so vsebine, ki jih je po Uredbi 2021/1060/EU potrebno objaviti, objavljene in redno posodabljane na enotnem spletnem portalu (www.evropskasredstva.si), ki ga je vzpostavilo Ministrstvo za kohezijo in regionalni razvoj (MKRR) in vključuje tudi vsebine v zvezi s programom IUMV. Enotni spletni portal bo vključeval obveznosti iz točke (b) 46. člena ter iz prvega odstavka 49. člena Uredbe 2021/1060/EU.   Ključni dogodki:   * V maju 2023 je bil izveden skupni osrednji interaktivni dogodek ob Dnevu Evrope, 9. 5. 2023 na Kongresnem trgu v Ljubljani, kjer sta uvodni nagovor imela predsednica države ga. Pirc Musar in evropski komisar g. Lenarčič. Zaključni dogodek Potujoča pisarna evropskih sredstev ob dnevu Evrope, kjer je OU predstavil vsebino Sklada za notranjo varnost (animacija otrok z odvzemom prstnih odtisov z magnetnim prahom na recikliran papir, obisk policijskih psov ob spremstvu uniformiranega vodnika službenih psov ter konjenice Policije; obisk policijske maskote - medveda Leona). V okviru promocijskih aktivnosti je bila izpeljana nagradna igra, anketa, promocijski material, plakati, mozaik zastave EU, kjer so vabljeni gostje položili kamenje. * V maju 2023 je bil izpeljan tudi »Slavnostni dogodek ob sprejetju programa AMIF, programa SNV in programa IUMV za programsko obdobje 2021-2027« dne 31. 5. 2023 v Hiši EU. V okviru aktivnosti je bila pripravljena brošura - povzetek programa za splošno javnost ter pripravljena razstava izdelkov oseb iz Ukrajine nastanjenih v namestitvenih centrih v okviru programa »Rokavička Centra za socialno delo Primorsko-Notranjska«.   Prisotnost na socialnih omrežjih:   * Aktivnostih za prepoznavnost AMIF, SNV in IUMV programa na Intranetu MNZ in družbenih omrežjih MNZ FB, Policija FB, objava v Vizija kohezija, št. 1/2023. * Upostavitev in uporaba ključnikov #AMIF, #SNV, #ISF, #BMVI, #IUMV, #evropskasredstva in @evropskasredstva.   **5. Omogočitveni pogoji**: Slovenija je v obračunskem obdobju poročanja pričela z izvajanjem aktivnosti v zvezi z ukrepi programa IUMV. V luči učinkovite implementacije horizontalnih omogočitvenih pogojev »Dejanska uporaba in izvajanje Listine o temeljnih pravicah« ter »Izvajanje in uporaba Konvencije združenih narodov o pravicah invalidov v skladu s Sklepom Sveta 2010/48/ES« in njihovi uporabi tekom celotnega programskega obdobja, smo v tem obračunskem obdobju izvajali dve vrsti aktivnosti, ki so bile usmerjene zlasti v izpolnjevanje in uporabo omogočitvenih pogojev v nadaljnjih fazah izvajanja programov sklada.  **6. Projekti v tretjih državah**: Slovenija v tem obračunskem obdobju ni izvajala ukrepov ali operacij v tretjih državah ali v zvezi z njimi. |

Številka: 007-7/2023/4 Tina Heferle

Datum: 22. 8. 2024 državna sekretarka

predsednica odbora za spremljanje

upravljavka programov

1. To se nanaša na stanje, v katerem obstaja vrzel med nominalno stopnjo doseganja ciljev, merjeno s kazalniki, in dejanskim napredkom pri izvajanju. Do nezadostnega poročanja o učinku in rezultatih bi lahko prišlo na primer zaradi težav v zvezi z razvojem sistema IT, tekočih operacij, za katere učinek in rezultati še niso sporočeni, težav v zvezi z zbiranjem podatkov, ki povzročajo počasno ali nepopolno poročanje, itd. [↑](#footnote-ref-2)
2. To se nanaša na stanje, v katerem nizka stopnja doseganja ciljev ni posledica počasnega napredka, temveč nepravilnega ali nerealističnega določanja ciljev. Vključuje lahko izkušnje, pridobljene v zvezi z določitvijo metodologije za določanje ciljev – kot so napačne ali nepopolne predpostavke ali težave z izbranimi referenčnimi vrednostmi – in vsemi načrtovanimi spremembami te metodologije. [↑](#footnote-ref-3)
3. Na primer vprašanja v zvezi z razpisnimi postopki, vprašanja v zvezi z revizijskimi postopki, vprašanja, povezana s pomanjkanjem sredstev na ravni organa upravljanja, nepredvidena zamuda pri sprejetju programa itd. [↑](#footnote-ref-4)
4. To lahko na primer vključuje socialno-ekonomske ali politične dejavnike, spremembe regulativnega okvira itd. [↑](#footnote-ref-5)
5. Na primer težave v zvezi s področjem uporabe ukrepa (npr. merila za upravičenost), majhno zanimanje upravičencev ali udeležencev, kakršno koli odstopanje pri izvajanju ukrepa itd. [↑](#footnote-ref-6)
6. Če je to ustrezno za ta namen, navedite informacije, ki spadajo na področje uporabe Uredbe (EU) 2021/1148 in so na voljo na podlagi schengenskih ocenjevanj, opravljenih v skladu z Uredbo Sveta (EU) št. 1053/2013 z dne 7. oktobra 2013 o vzpostavitvi ocenjevalnega in spremljevalnega mehanizma za preverjanje uporabe schengenskega pravnega reda in razveljavitvi Sklepa Izvršnega odbora z dne 16. septembra 1998 o ustanovitvi stalnega odbora o ocenjevanju in izvajanju Schengenskega sporazuma (UL L 295, 6.11.2013, str. 27) ter Uredbo Sveta (EU) 2022/922 z dne 9. junija 2022 o vzpostavitvi in delovanju ocenjevalnega in spremljevalnega mehanizma za preverjanje uporabe schengenskega pravnega reda in razveljavitvi Uredbe (EU) št. 1053/2013 (UL L 160, 15.6.2022, str. 1). Podobno se, če je ustrezno, sklicujte na ocene ranljivosti, izvedene v skladu z Uredbo (EU) 2019/1896 Evropskega parlamenta in Sveta z dne 13. novembra 2019 o evropski mejni in obalni straži (UL L 295, 14.11.2019, str. 1), vključno s priporočili na podlagi schengenskih ocenjevanj in ocen ranljivosti ter povezanimi priporočili. [↑](#footnote-ref-7)
7. V primeru posebnih ukrepov nadnacionalne narave se področje uporabe tega oddelka razlikuje glede na porazdelitev vlog in odgovornosti med vodilnimi državami članicami in drugimi sodelujočimi državami članicami ter glede na izbiro uporabljene metode poročanja. To je opisano v obvestilu Komisije z dne 14. februarja 2022 – Nadnacionalni posebni ukrepi v okviru Sklada za azil, migracije in vključevanje, Instrumenta za finančno podporo za upravljanje meja in vizumsko politiko ter Sklada za notranjo varnost – ureditve med partnerji (Ares (2022)1060102). [↑](#footnote-ref-8)
8. Dodana vrednost Unije je opredeljena kot ustvarjanje rezultatov, ki presegajo tisto, kar bi države članice dosegle same. [↑](#footnote-ref-9)
9. Na primer v zvezi z dejavnostmi javnega naročanja ali drugimi sprejetimi pripravljalnimi ukrepi. [↑](#footnote-ref-10)
10. Na primer v smislu dosežkov, učinkov, rezultatov itd. [↑](#footnote-ref-11)
11. Kot je navedeno v obvestilu Komisije z dne 14. februarja 2022 (Ares (2022)1060102). [↑](#footnote-ref-12)
12. Skupni upravičeni stroški izbranih operacij, kot so bili sporočeni Komisiji do 31. julija zadnjega obračunskega leta. [↑](#footnote-ref-13)
13. Skupni znesek upravičenih izdatkov, ki jih upravičenci prijavijo organu upravljanja, kot je bil sporočen Komisiji do 31. julija zadnjega obračunskega leta. [↑](#footnote-ref-14)
14. Če posebni ukrepi pomenijo dodatek k prejšnjim operacijam in ni posebne ureditve spremljanja, o učinku in rezultatih poročajte sorazmerno. [↑](#footnote-ref-15)
15. Uredba (EU) 2018/1240 Evropskega parlamenta in Sveta z dne 12. septembra 2018 o vzpostavitvi Evropskega sistema za potovalne informacije in odobritve (ETIAS) ter spremembi uredb (EU) št. 1077/2011, (EU) št. 515/2014, (EU) 2016/399, (EU) 2016/1624 in (EU) 2017/2226 (UL L 236, 19.9.2018, str. 1). [↑](#footnote-ref-16)
16. Uredba (EU) št. 515/2014 Evropskega parlamenta in Sveta z dne 16. aprila 2014 o vzpostavitvi instrumenta za finančno podporo na področju zunanjih meja in vizumov v okviru Sklada za notranjo varnost in o razveljavitvi Odločbe št. 574/2007/ES (UL L 150, 20.5.2014, str. 143). [↑](#footnote-ref-17)
17. Uredba (EU) št. 514/2014 Evropskega parlamenta in Sveta z dne 16. aprila 2014 o splošnih določbah o Skladu za migracije, azil in vključevanje ter o instrumentu za finančno podporo na področju policijskega sodelovanja, preprečevanja kriminala in boja proti njemu ter obvladovanja kriz (UL L 150, 20.5.2014, str. 112). [↑](#footnote-ref-18)
18. Zlasti instrument za sosedstvo ter razvojno in mednarodno sodelovanje (NDICI) – Globalna Evropa in instrument za predpristopno pomoč (IPA). [↑](#footnote-ref-19)
19. Kot je sodelovanje na ravni Unije med državami članicami ter med državami članicami in ustreznimi organi, uradi in agencijami Unije ter sodelovanje na nacionalni ravni med pristojnimi organi v vsaki državi članici. [↑](#footnote-ref-20)
20. Uredba (EU) 2019/817 Evropskega parlamenta in Sveta z dne 20. maja 2019 o vzpostavitvi okvira za interoperabilnost informacijskih sistemov EU na področju meja in vizumov ter spremembi uredb (ES) št. 767/2008, (EU) 2016/399, (EU) 2017/2226, (EU) 2018/1240, (EU) 2018/1726 in (EU) 2018/1861 Evropskega parlamenta in Sveta ter Odločbe Sveta 2004/512/ES in Sklepa Sveta 2008/633/PNZ ([UL L 135, 22.5.2019, str. 27](https://eur-lex.europa.eu/legal-content/SL/AUTO/?uri=OJ:L:2019:135:TOC)).

    Uredba (EU) 2019/818 Evropskega parlamenta in Sveta z dne 20. maja 2019 o vzpostavitvi okvira za interoperabilnost informacijskih sistemov EU na področju policijskega in pravosodnega sodelovanja, azila ter migracij in spremembi uredb (EU) 2018/1726, (EU) 2018/1862 ter (EU) 2019/816 ([UL L 135, 22.5.2019, str. 85](https://eur-lex.europa.eu/legal-content/SL/AUTO/?uri=OJ:L:2019:135:TOC)). [↑](#footnote-ref-21)
21. Skupni upravičeni stroški izbranih operacij, kot so bili sporočeni Komisiji do 31. julija zadnjega obračunskega leta. [↑](#footnote-ref-22)
22. Skupni znesek upravičenih izdatkov, ki jih upravičenci prijavijo organu upravljanja, kot je bil sporočen Komisiji do 31. julija zadnjega obračunskega leta. [↑](#footnote-ref-23)
23. tj. Uredba o izvajanju uredb (EU) in (Euratom) na področju azila, migracij in vključevanja, notranje varnosti ter evropskega

    integriranega upravljanja meja v programskem obdobju 2021–2027. [↑](#footnote-ref-24)
24. tj. Uredba o izvajanju uredb (EU) in (Euratom) na področju azila, migracij in vključevanja, notranje varnosti ter evropskega integriranega upravljanja meja v programskem obdobju 2021–2027. [↑](#footnote-ref-25)